**Likumprojekta “Grozījums Elektronisko dokumentu likumā”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts "Grozījums Elektronisko dokumentu likumā" (turpmāk – Likumprojekts) izstrādāts, pamatojoties uz Ministru kabineta 2016.gada 13.decembra sēdes protokola Nr.68 68.§ “Informatīvais ziņojums “Par darbības programmas “Infrastruktūra un pakalpojumi” 3.2.2.1.1.apakšaktivitātes “Informācijas sistēmu un elektronisko pakalpojumu attīstība” projektu ieviešanas plānu izvērtēšanu un uzraudzību” 3.punktā paredzēto uzdevumu un Ministru kabineta 2018.gada 20.marta sēdes protokola Nr.16 26.§ “Likumprojekts "Grozījumi Oficiālās elektroniskās adreses likumā"” 5.1. apakšpunktā doto uzdevumu.  Saskaņā ar Ministru kabineta 2016.gada 13.decembra sēdes protokola Nr.68 68.§ “Informatīvais ziņojums “Par darbības programmas “Infrastruktūra un pakalpojumi” 3.2.2.1.1.apakšaktivitātes “Informācijas sistēmu un elektronisko pakalpojumu attīstība” projektu ieviešanas plānu izvērtēšanu un uzraudzību” 3.punktu Vides aizsardzības un reģionālās attīstības ministrijai (turpmāk – VARAM) ir dots uzdevums sadarbībā ar Tieslietu ministriju un Latvijas Pašvaldību savienību, nepieciešamības gadījumā iesaistot citas valsts pārvaldes iestādes, sagatavot un līdz 2017.gada 31.martam noteiktā kārtībā iesniegt izskatīšanai Ministru kabinetā normatīvo aktu projektus, kas nodrošinās elektroniskā pakalpojuma “Iesniegums iestādei” (turpmāk - E-pakalpojums) izmantošanas paplašināšanu. Saskaņā ar 2017.gada 18.jūlija Ministru kabineta sēdes protokola Nr.36 12.§ "Informatīvais ziņojums "Par darbības programmas "Infrastruktūra un pakalpojumi" 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu ieviešanas plānu izvērtēšanu un uzraudzību"" 3.punktu dotā uzdevuma izpildes termiņš tika pagarināts līdz 2017.gada 30.decembrim.  Papildus tam, saskaņā ar 2018.gada 20.marta sēdes protokola Nr.16 26.§ “Likumprojekts "Grozījumi Oficiālās elektroniskās adreses likumā"” 5.1. apakšpunktā doto uzdevumu VARAM par jomām vai dokumentu veidiem, kuriem oficiālās elektroniskās adreses informācijas sistēmā būtu juridiskais spēks bez droša elektroniskā paraksta, kā arī droša elektroniskā paraksta izmantošanu oficiālā elektroniskā adresē sagatavot izskatīšanai Ministru kabineta 2016.gada 13.decembra sēdes protokollēmuma (prot. Nr.68 68.§) "Informatīvais ziņojums "Par darbības programmas "Infrastruktūra un pakalpojumi" 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu ieviešanas plānu izvērtēšanu un uzraudzību"" 3.punktā dotā uzdevuma ietvaros līdz 2018.gada 1.jūnijam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar pašreiz spēkā esošo regulējumu elektroniskais dokuments uzskatāms par pašrocīgi parakstītu, ja tam ir drošs elektroniskais paraksts. Elektronisko dokumentu uzskata par pašrocīgi parakstītu arī tajos gadījumos, kad tam ir elektroniskais paraksts un puses par elektroniskā dokumenta parakstīšanu ar elektronisko parakstu ir vienojušās rakstveidā. Šādā gadījumā rakstveida vienošanās noformējama un parakstāma uz papīra vai elektroniski ar drošu elektronisko parakstu. (Elektronsiko dokumentu likuma 3.panta otrā daļa)  VARAM norāda, ka praksē tika konstatēta nepieciešamība nodrošināt informācijas un komunikācijas tehnoloģiju drošības prasībām atbilstošu iespēju privātpersonām iesniegt iesniegumu bez tam pievienota elektroniskā paraksta, ja personu elektroniskajā vidē iespējams identificēt, izmantojot elektroniskās identifikācijas līdzekļus, ņemot vērā faktu, ka atbilstoša personu identifikācija varētu notikt, tikai izmantojot to identifikācijas pakalpojumu sniedzēju identifikāciju, kuri ir ieguvuši kvalificētu vai kvalificētu paaugstinātas drošības elektroniskās identifikācijas statusu, un kuri izpilda konkrētas, likumdevēja izvirzītas prasības šāda pakalpojuma nodrošināšanai.[[1]](#footnote-1)  Ievērojot minēto, un, pamatojoties uz to, ka likumdevējs jau 2016. gadā, īstenojot sabiedrības intereses elektroniskajā vidē, ir pieņēmis Oficiālās elektroniskās adreses likumu, kurš spēkā stājies 2018.gada 1.martā, un kura mērķis ir nodrošināt drošu, efektīvu un kvalitatīvu elektronisko saziņu un elektronisko dokumentu apriti starp valsts iestādēm un privātpersonām, vienlaikus nosakot, ka E-adrešu informācijas sistēma ir paaugstinātas drošības sistēma, kurā personas tiks identificētas, izmantojot kvalificētus identifikācijas rīkus. Oficiālā elektroniskā adrese ir uzskatāma par drošu vidi un varēs tikt izmantota valsts pārvaldes pakalpojumu saņemšanai, ievērojot normatīvo regulējumu elektronisko dokumentu aprites jomā.  Likumprojekta mērķis ir atvieglot privātpersonām publisko pakalpojumu saņemšanu elektroniskajā vidē, līdz ar to ar Likumprojektu tiek papildināts Elektronisko dokumentu likuma 3.pants ar jaunu 21 daļu, kas paredz, ka elektroniskie dokumenti, kas tiek iesniegti valsts pārvaldes pakalpojumu saņemšanai, izmantojot oficiālo elektronisko adresi valsts pārvaldes pakalpojumu portālā www.latvija.lv, jāuzskata par pašrocīgi parakstītiem, ja vien normatīvie akti nenosaka citādāku pakalpojuma iesnieguma iesniegšanas un sagatavošanas kārtību. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija,  Valsts reģionālās attīstības aģentūra. |
| 4. | Cita informācija | Lai neradītu liekus šķēršļus elektronisko pakalpojumu izmantošanai un fizisko personu identifikācijai, kura neatbildīs kvalificētai personas elektroniskajai identifikācijai vai kvalificētai paaugstinātas drošības personas elektroniskajai identifikācijai, identifikācija tiks uzskatīta par notikušu un atbilstošu personas identitātes pārbaudei klātienē arī tajos gadījumos, ja veikta personas identifikācija un puses ir rakstveidā vienojušās par identifikācijas līdzekļu izmantošanu.  (Uz šo brīdi identifikācijā tiek izmantoti banku elektroniskās identifikācijas līdzekļi, ar atšķirīgiem identifikācijas līdzekļu un līmeņu drošības risinājumiem, kas tiek sniegti uz vienošanās pamata un notiek ar nekvalificētiem identifikācijas līdzekļiem.)  Proti, šis E-pakalpojums[[2]](#footnote-2), kurš izveidots saskaņā ar Iesniegumu likuma 2. panta trešo daļu, un kura nosaukums dotajā brīdī ir “Iesniegums iestādei”, tiks saglabāts, taču vienlaikus tas tiks pārsaukts par “Lūguma, sūdzības, priekšlikuma vai jautājuma iesniegšana iestādei”, ņemot vērā faktu, ka Iesniegumu likuma 2.panta pirmā daļa nosaka, ka šis likums attiecas uz iestādi, un tā izskata dokumentu, kurā ietverts iestādes kompetencē esošs lūgums, sūdzība, priekšlikums vai jautājums. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Privātpersonas (fiziskās personas un privāto tiesību juridiskās personas), kurām būs aktivizēts e-adreses konts, kā arī visas valsts pārvaldes iestādes (valsts un pašvaldību institūcijas). |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs būtiski samazinās privātpersonām, jo, nodrošinot iespēju valsts pārvaldes pakalpojumus pieteikt, izmantojot kvalificētu vai kvalificētu paaugstinātas drošības identifikāciju, šāds iesniegums pakalpojuma saņemšanai tiks atzīts par pašrocīgi parakstītu elektronisko dokumentu. Vienlaikus tiks nodrošināta droša, ātra, ērta un uzticama saziņa privātpersonai ar iestādi elektroniskā vidē. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par Likumprojektu.  Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē www.varam.gov.lv. |
| 2. | Sabiedrības līdzdalība projekta izstrādē | Likumprojekts un tā anotācija ievietota VARAM tīmekļvietnē www.varam.gov.lv sadaļā “Sabiedrības līdzdalība” |
| 3. | Sabiedrības līdzdalības rezultāti | Sadaļa tiks precizēta atbilstoši sabiedrības līdzdalības rezultātiem. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav. |

Vides aizsardzības un reģionālās K. Gerhards

attīstības ministrs

Jaunsleine 67026941

[Evija Jaunsleine@varam.gov.lv](mailto:Evija%20Jaunsleine@varam.gov.lv)

1. Detalizēts apraksts par personu elektronisko identifikāciju un izvirzītajām drošības prasībām pieejams VARAM izstrādātajā Informatīvajā ziņojumā “Par iespējamiem finansēšanas risinājumiem sertifikācijas pakalpojumu nodrošināšanai personu apliecībās (eID) un to, kā vienotu un prioritāru līdzekli personas elektroniskās identitātes nodrošināšanai”, kurš 2016. gada 8. novembrī izskatīts Ministru kabineta sēdē (Prot.Nr.60 62.§). [↑](#footnote-ref-1)
2. E-pakalpojums, kuru uztur un attīsta Valsts reģionālās attīstības aģentūra, tika izstrādāts Eiropas Reģionālās attīstības fonda projekta Nr.3DP/3.2.2.1.1/09/IPIA/IUMEPLS/007 “Publiskās pārvaldes dokumentu pārvaldības sistēmu integrācijas vides izveide” ietvaros. [↑](#footnote-ref-2)